[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000011", "text": "Werner Kruger i ymddeol ar ddiwedd y tymor"}, {"text_idx": "#000013", "text": "Bydd Werner Kruger yn ymddeol o rygbi ar ddiwedd y tymor, gan gwblhau gyrfa 16 mlynedd o hyd."}, {"text_idx": "#000014", "text": "Mae\u2019r prop rhyngwladol o Dde Affrica wedi ymddangos dros 100 o weithiau i dalaith Blue Bulls, ochr Bulls Super Rugby ac y Scarlets, ac wedi bod yn aelod allweddol o\u2019r garfan ers iddo gyrraedd Llanelli pum mlynedd yn o\u0302l."}, {"text_idx": "#000015", "text": "Mae ganddo bedwar o gapiau wrth gynrychioli\u2019r Springbok, ac wedi ymddangos 122 o weithiau i\u2019r Scarlets ac roedd yn aelod o\u2019r garfan wnaeth ennill teitl y Guinness PRO12 yn 2017."}, {"text_idx": "#000018", "text": "\u201cRwy\u2019n teimlo\u2019n ffodus i fod wedi chwarae am y 16 mlynedd diwethaf a mwy."}, {"text_idx": "#000019", "text": "\u201cWrth dyfu fyny, roeddwn yn angerddol am rygbi gan freuddwydio am gynrychioli\u2019r Springboks ac mae wedi bod yn anrhydedd enfawr i allu chwarae am gymaint o amser."}, {"text_idx": "#000020", "text": "\u201cHoffwn roi diolch i\u2019m Harglwydd, Iesu Grist am fy helpu trwy fy ngyrfa a chadw fy nghorff, meddwl ac ysbryd yn ddiogel. Wrth chwarae, mae\u2019n rhwydd anghofio beth rydym yn cyflawni ar y pryd wrth fynd o ge\u0302m i ge\u0302m; wrth edrych yn o\u0302l ar fy ngyrfa rwy\u2019n teimlo balchder mawr a\u2019n ffodus am faint dwi wedi gallu chwarae.\u201d"}, {"text_idx": "#000021", "text": "\u201cDiolch enfawr i fy nheulu am eu cefnogaeth ac ymrwymiad parhaus\u201d"}, {"text_idx": "#000022", "text": "Ymddangosodd i\u2019r Scarlets yn gyntaf yn 2016 ar o\u0302l arwyddo o\u2019r Bulls."}, {"text_idx": "#000023", "text": "\u201cRoedd hi\u2019n ddechreuad anhygoel i mi gyda\u2019r Scarlets, gan ennill y teitl yn Nulyn yn erbyn Munster. Mae\u2019r tymor yna yn sefyll allan i mi. Roedd rownd yr wyth olaf yn erbyn La Rochelle a gweld Parc y Scarlets wedi\u2019i llenwi yn anhygoel."}, {"text_idx": "#000024", "text": "\u201cDwi wedi mwynhau bob munud o fy amser yma. Hoffwn ddiolch teulu\u2019r Scarlets \u2013 y cefnogwyr a ddaeth i\u2019m gweld bob wythnos; mae pob un ohonynt wedi hwyluso ein hamser yma fel teulu. I bob un o fy nghyd-chwaraewyr, hyfforddwyr, gwrthwynebwyr, rheolwyr, timau meddygol, cefnogwyr, a noddwyr o bob adeg o fy ngyrfa \u2013 diolch. Rydych i gyd wedi chwarae rhan allweddol yn fy ngyrfa a\u2019n datblygiad a fyddai wastad yn gwerthfawrogi hynny."}, {"text_idx": "#000025", "text": "\u201cRwy\u2019n lwcus iawn fy mod i wedi bod yn rhan o sawl garfan anhygoel yn ystof fy ngyrfa. Ennill dau rownd derfynol gefn wrth gefn gyda\u2019r Bulls ac wrth gwrs cynrychioli fy ngwlad yn anrhydeddau mawr ac yn brofiad bythgofiadwy.\u201d"}, {"text_idx": "#000026", "text": "Bydd Werner yn dychwelyd i Dde Affrica ar ddiwedd y tymor yma, a fydd yn cymryd ei fedal PRO12 yn o\u0302l i\u2019w mamwlad."}, {"text_idx": "#000027", "text": "\u201cRwy\u2019n gynllunydd ariannol felly hoffwn ail-ddechrau hynny a gobeithio bydd drysau yn agor o fewn y byd rygbi. Hoffwn gadw rhyw fath o gysylltiad i rygbi. Ac wrth gwrs fydd treulio bach o amser ar y cwrs golff yn hyfryd!\u201d"}, {"text_idx": "#000028", "text": "Dywedodd prif hyfforddwr y Scarlets Glenn Delaney: \u201cI ymddangos mwy nag 100 o weithiau yn y Currie Cup, Super Rugby a gyda\u2019r Scarlets, mae\u2019n gyrrhaeddiad anhygoel ac yn dangos gwir proffesiynoldeb Werner ac ei ymrwymiad i rygbi. Mae\u2019n esiampl gwych i unrhyw chwaraewr ifanc."}, {"text_idx": "#000029", "text": "\u201cHoffir pawb yng nghlwb y Scarlets longyfarch Werner ar ei yrfa lwyddiannus ac rwy\u2019n siw\u0302r fe welwn ar y cae am sawl gem arall cyn iddo ddychwelyd i Dde Affrica ar ddiwedd y tymor.\u201d"}]